Územná organizácia DPO SR Martin

Kuzmányho 36, 03601 Martin

*Mobil 0918 790 352, e-mail:* [*ovmartin@dposr.sk*](mailto:ovmartin@dposr.sk)

*2025 - ÚzO DPO SR vybavuje: Michaela Pavolková Martin,16.04.2025*

**Organizačné zabezpečenie Územného kola hry Plameň pre rok 2025**

**Poriadateľ:** Územná organizácia DPO SR Martin v spolupráci sDHZ Turčianske Kľačany

**Miesto konania akcie: ihrisko Turčianske Kľačany**

**Termín:** 31.05.2025

**Časový harmonogram:**

07,00 – 07,45 hod. prezentácia účastníkov ÚzK hry Plameň, prezentácia rozhodcov

08,00 – 08,30 hod. rozdelenie a porada rozhodcov

08,45 – 09,00 hod. nástup kolektívov MH, otvorenie ÚzK hry Plameň

09,15 – 13,00 hod. plnenie disciplín

13,05 – 13,30 hod. obed

14,00 – vyhodnotenie

Územného kola sa zúčastnia 10 - členné kolektívy MH, vo veku 8 – 16 rokov v sprievode vedúceho hasičskej mládeže a vodiča.

**Povinné disciplíny pre ÚzK hry Plameň:**

* požiarny útok s vodou – **2 pokusy** elektronická časomiera – samostatne hodnotená disciplína / 1 pokus povinný, druhý ľubovoľný /
* štafetový beh na 400m s prekážkami - **2 pokusy** / 1 pokus povinný, druhý ľubovoľný /
* požiarny útok s prekážkami – **2 pokusy** / 1 pokus povinný, druhý ľubovoľný /

**Pretek jednotlivca – 2 pokusy**

Pre rok 2025 sa schvaľujú nasledovné limity výkonnostných tried v preteku jednotlivca:

|  |  |  |
| --- | --- | --- |
| LIMITY NA ZÍSKANIE VÝKONNOSTNEJ TRIEDY V PRETEKU JEDNOTLIVCA | | |
| **výkonnostná trieda** | **chlapci** | **dievčatá** |
| I. | do 12,0 sek. | do 14,0 sek. |
| II. | od 12,01 sek. do 13,50 sek. | od 14,01 sek. do 15,50 sek. |
| III. | od 13,51 sek. do 15,00 sek. | od 15,51 sek. do 17,00 sek. |

**Metodika:**

Naše pravidlá v disciplíne pretek jednotlivca nezohľadňuje vekové rozdiely jednotlivých súťažiacich, preto RKM DPO SR odporúča použiť nasledovnú tabuľku, kde určuje bodovú výhodu podľa veku súťažiaceho (počíta sa v deň súťaže podobne, ako v súťaži družstiev), ktorá sa odpočíta od dosiahnutého času súťažiaceho:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vek súťažiaceho | 16 r | 15 r | 14 r | 13 r | 12 r | 11 r | 10 r | 9 r | 8 r |
| Bodová výhoda | 0 | -0,5 | -1,0 | -1,5 | -2,0 | -2,5 | -3,0 | -3,5 | -4,0 |

**Výsledok preteku jednotlivca sa vypočíta:**

Dosiahnutý čas – bodová výhoda za vek = dosiahnuté body (*14,6 sek. – 2,5 b = 12,1 ... t.j. II. V.T.).*

**hodnotenie:**

**samostatne hodnotená disciplína – požiarny útok s vodou**

**Podmienky účasti**

Územného kola hry Plameň sa môže zúčastniť kolektív mladých hasičov, ktorý musí byť 10-členný, bez rozdielu pohlavia, vo veku 8 – 16 rokov. Vek súťažiacich sa počíta a overuje v deň konania súťaže, pričom súťažiaci musí mať v deň súťaže 8 rokov a v roku súťaže nesmie dovŕšiť 17 rokov. Mladší ako 8 ročný môže súťažiť, ale sa mu v deň súťaže bude počítať vek 8 rokov. Kolektív súťaží vo všetkých disciplínach hry podľa týchto pravidiel.

**Kategórie a veková hranica:**

**Chlapci 8 - 16 rokov**

**Dievčatá 8 - 16 rokov**

Bodovú výhodu za vek súťažiacich získava družstvo v disciplíne štafetový beh na 400m s prekážkami, ak sa organizátor rozhodne zaradiť do súťaže aj disciplínu požiarny útok s vodou. Súťažiť môžu aj zmiešané kolektívy, avšak štartujú v kategórii chlapcov. Kolektív sa skladá z veliteľa, 8 členov a náhradníka (t. j. 10 členov). Náhradník môže byť zaradený do družstva len v prípade, že jeden z deviatich členov nemôže súťažiť zo zdravotného dôvodu o čom rozhodne zdravotná služba súťaže.

**Štáb ÚzK hry Plameň:**

**Veliteľ ÚzK hry Plameň:** Ľubomír Mateáš

**Hlavný rozhodca ÚzK hry Plameň:** Ján Mažári

**Tajomník ÚzK hry Plameň:** Michaela Pavolková

**Rozhodca disciplíny pre požiarny útok s vodou:** Jozef Pavolka

**Rozhodca disciplíny štafetový beh 400 m s prekážkami:** Marek Šimko

**Rozhodca disciplíny požiarny útok :** Kristína Jesenská

**Rozhodca disciplíny pretek jednotlivca:** Milan Mišura

**Prezentácia, vstupná kontrola, sčítacia komisia:**

Vedúci: Mgr. Martina Hrušková

Člen: Mária Mišurová

Člen: Tatiana Pavlíková

**Odvolávacia komisia:** veliteľ ÚzK, hlavný rozhodca ÚzK, tajomník ÚzK, rozhodca disciplíny, kde bol protest podaný, vedúci kolektívu mladých hasičov

**Protest:**

Protest proti porušeniu pravidiel a regulárnosti plnenia disciplín môže podať vedúci kolektívu hlavnému rozhodcovi disciplíny písomne do 10 minút po skončení pokusu. Protest sa môže týkať len vlastného kolektívu.

**Kontrola veku súťažiacich:**

V zmysle pravidiel pre hru Plameň sa bude kontrolovať vek súťažiacich podľa **preukazu mladého hasiča – biely preukaz**, ktorý bude mať každý súťažiaci so sebou, vyplnený podľa predtlače, s fotkou súťažiaceho a podpisom rodiča. Preukaz bude podpísaný predsedom DHZ a opečiatkovaný pečiatkou DHZ. V prípade nesplnenia tejto požiadavky nebude kolektív pripustený do ÚzK hry Plameň. Preukazy MH je možné vystaviť na ÚzO DPO SR Martin bezplatne. U mladých hasičov je potrebné aby súťažiaci mal aj preukaz poistenca.

**Prihlášky do ÚzK hry Plameň:**

Vyplnenú prihlášku, ktorá tvorí prílohu týchto pokynov je potrebné riadne vyplniť podľa predtlače a doručiť na sekretariát ÚzO DPO SR Martin **do 20.05.2025**. ADRESA: Územná organizácia DPO SR Martin, Kuzmányho 36, 03766 Martin. Telefónny kontakt: 0918 790 352, 0907 221 582.

**Doprava súťažiacich:**

Prepravu súťažných kolektívov z miesta bydliska do miesta konania ÚzK hry Plameň odporúčame zrealizovať pomocou hasičskej techniky DHZ, alebo inej dopravnej techniky na náklady vysielajúcej organizácie. Dôrazne upozorňujeme vedúcich mladých hasičov, vodičov motorových vozidiel na dôstojné dodržanie predpisov k bezpečnosti prepravovaných osôb.

**Materiálno – technické vybavenie:**

Na disciplínu požiarny útok s vodou – vlastná hasičská technika.

* kolektív MH si prinesie 2 hadice B 75, dlhé 10m, 4 ks hadica C 52, dlhé 10 m, 1 rozdeľovač, 2 prúdnice / výstreková hubica 12,5 mm/, 2 savice o priemere 110 mm a dĺžke 1,6m, motorová striekačka PS 12, prilby
* ostatné materiálno – technické vybavenie zabezpečí ÚzO DPO SR Martin v spolupráci s DHZ Turčianske Kľačany

**Na požiarny útok s vodou budú použité 10m hadice**

**Výstroj súťažiacich:**

* kolektív MH súťaží v rovnošate, teplákové súpravy – podľa možností jednotnej - zakrývajúce lakte a  kolená
* kolektív MH môže použiť bojový, alebo služobný opasok – pri štafetovom behu a požiarnom útoku s vodou
* v zmysle Prezídia DPO SR č. 74/2018, je používanie prilby povinné pre všetky disciplíny organizované na územnom kole hry Plameň
* kolektív súťaží v športovej obuvi – nesmie sa používať obuv s klincami / môžu byť kopačky s gumenými štopľami/

**Stravovanie:**

Stravovanie zabezpečené prostredníctvom DHZ Turčianske Kľačany, strava bude poskytnutá pre 10 členov súťažného družstva, vodiča a vedúceho MH.

**Poistenie:**

Každý súťažiaci je centrálne poistený . Prípadný úraz je potrebné okamžite dať na vedomie štábu ÚzK hry Plameň. **V súvislosti s úrazom je potrebné, aby každý súťažiaci mal so sebou zdravotnú kartičku.**

**Ocenenie :**

Prvé tri miesta v každej kategórii obdržia vecné ceny.

**Postup do KK celoštátnej hry Plameň:**

Víťazi jednotlivých kategórií postúpia na Krajské kolo celoštátnej hry Plameň...termín a miesto konania upresní KO DPO SR Žilina

Spracovala: Komisia mládeže UzO DPOSR  Martin

PaedDr. Tomáš Z a n o v i t

predseda ÚzO DPO SR Martin